laion/Wikipedia-Exotic huggingface dataset:
জঁ-লুক গদার

জঁ-লুক গদার (ফরাসি : [ʒɑ̃ lyk ɡɔdaʁ]; ৩ ডিসেম্বর, ১৯৩০ – ১৩ সেপ্টেম্বর, ২০২২) ফরাসি নবকল্লোল চলচ্চিত্র আন্দোলনের প্রধান পুরোধাদের অন্যতম, খ্যাতিমান চলচ্চিত্র সমালোচক এবং বিতর্কিত ও প্রভাবশালী পরিচালক। ২০০২ সালে সাইট অ্যান্ড সাউন্ড ম্যাগাজিনের আয়োজিত ভোটে সমালোচকদের প্রদত্ত ভোটে তিনি সর্বকালের সেরা দশ পরিচালকের তালিকায় তৃতীয় স্থান অধিকার করেন। বলা হয়ে থাকে বিংশ শতাব্দীর মাঝামাঝি সময়ের যে কোন চলচ্চিত্র নির্মাতার সমালোচনামূলক বিশ্লেষণের অন্যতম কাজ তার সৃষ্টি। তিনি এবং তার কাজে বর্ণনামূলক তত্ত্বের কেন্দ্রে ছিল এবং বাণিজ্যিক বর্ণনাধর্মী চলচ্চিত্র শিল্পের রীতি ও চলচ্চিত্র সমালোচনার শব্দভান্ডারকে পরিবর্তন করে দিয়েছে। ২০১০ সালে গদারকে একাডেমি সম্মানসূচক পুরস্কার প্রদান করা হয়, কিন্তু তিনি এই আয়োজনে অংশগ্রহণ করেননি। গদারের চলচ্চিত্র অনেক বিখ্যাত পরিচালকদের অনুপ্রাণিত করেছে, যাদের মধ্যে উল্লেখযোগ্য হলেন মার্টিন স্কোরসেজি, কোয়েন্টিন টারান্টিনো, ব্রায়ান ডে পালমা, স্টিভেন সোডারবার্গ, ডি. এ. পেনবেকার, রবার্ট অল্টম্যান, জিম জারমুশ, ওং কার-ওয়াই, ভিম ভেন্ডার্স, বেরনার্দো বেরতোলুচ্চি ও পিয়ের পাওলো পাসোলিনি। ব্রেথলেস ম্যাস্কুলিন ফেমিনিন দ্য লিটল সোলজার মেড ইন ইউএসএ ইমেজ বুক - ২০১৮ স্পেশাল পাম দ’র পুরস্কার প্রাপ্ত গুডবাই - ২০১৪ সালে কান চলচ্চিত্র উৎসবে জুরি পুরস্কার প্রাপ্ত। এই ফরাসি ব্যক্তিনামটির বাংলা প্রতিবর্ণীকরণে উইকিপেডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। Grant 2007, Vol. 4, p. 235। "BFI – Sight & Sound – Top Ten Poll 2002 Poll – The Critics' Top Ten Directors"। 23 June 2011 তারিখে মূল থেকে আর্কাইভ করা। সংগ্রহের তারিখ ২৯ মার্চ, ২০১৮।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Grant 2007, Vol. 4, p. 238। Grant 2007, Vol. 4, p. 202। Freeman, Nate। "Godard Companion: Director Will Not Travel to Oscars for a 'Bit of Metal' | The New York Observer"। Observer.com। ৮ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৯ মার্চ, ২০১৮।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "1 PM"। Pennebaker Hegedus Films। 24 August 2011 তারিখে মূল থেকে আর্কাইভ করা। সংগ্রহের তারিখ ২৯ মার্চ, ২০১৮।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Jean-Luc Godard: Biography"। ব্রিটিশ ফিল্ম ইনস্টিটিউট। 4 September 2006। 5 June 2011 তারিখে মূল থেকে আর্কাইভ করা। সংগ্রহের তারিখ ২৯ মার্চ, ২০১৮। He made an enormous impact on the future direction of cinema, influencing film-makers as diverse as Robert Altman, Martin Scorsese, Jim Jarmusch, Rainer Werner Fassbinder, Wim Wenders, Steven Soderbergh, Quentin Tarantino and Wong Kar-Wai.  এখানে তারিখের মান পরীক্ষা করুন: |সংগ্রহের-তারিখ= (সাহায্য) Grant 2007, Vol. 3, p. 49। বিশ্বখ্যাত পরিচালক জ্যঁ লুক গদার আর নেই, প্রথম আলো, ১৩ সেপ্টেম্বর ২০২২ ইন্টারনেট মুভি ডেটাবেজে জঁ-লুক গদার (ইংরেজি) "জঁ-লুক গদার সংগৃহীত খবর এবং ভাষ্য"। দ্য নিউ ইয়র্ক টাইমস (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বরেন্দ্র

বরেন্দ্র বা বরিন্দ বাংলার একটি ঐতিহাসিক এবং ভৌগোলিক অঞ্চল, যা প্রাচীন বাংলার পুণ্ড্র এবং গৌড় রাজ্যের অংশ ছিলো, বর্তমান বাংলাদেশের রাজশাহী, রংপুর এবং পশ্চিমবঙ্গের মালদহ বিভাগের অংশবিশেষ নিয়ে গঠিত। আজও বাংলাদেশের বগুড়া, দিনাজপুর, গাইবান্ধা, রাজশাহী, রংপুর, নাটোর, নওগাঁ এবং পশ্চিমবঙ্গের মালদা, উত্তর দিনাজপুর এবং দক্ষিণ দিনাজপুর জেলার এক বিস্তীর্ণ অঞ্চলকে বিশেষ লাল রঙের ভূমি প্রকৃতির ও তার বিশেষ বৈশিষ্ট্যের জন্যে দেশীভাবে বিভিন্ন নামে ডাকা হয় (যেমন খিয়াড়) আর এসব এলাকা আজও বরিন্দী বাংলার সংস্কৃতির বৈশিষ্ট্য বহন করে। আলেকজান্ডার কানিংহাম অনুযায়ী, বরিন্দের সীমানা পশ্চিমে গঙ্গা ও মহানন্দা, পূর্বে করতোয়া, দক্ষিণে পদ্মা আর উত্তরে কুচবিহার এবং তেরাই-এ মাঝে ছিল। দৈত্যরাজ বলির পত্নী সুদেষ্ণার গর্ভে দীর্ঘতমা মুনির ঔরসে অঙ্গ, বঙ্গ, কলিঙ্গ, ওড্র এবং পুন্ড্র নামে পাঁচটি ক্ষেত্রজ পুত্র জন্মায়। তারা প্রত্যেকে স্বনামখ্যাত এক একটি রাজ্য স্থাপন করেন। মালদহ জেলার অন্তর্গত পান্ডুয়া নগরের চার পাশের স্থান পুন্ড্রের অধিকারভুক্ত ছিল। তার নাম থেকেই একে পৌন্ড্র এবং এর রাজধানীকে পৌন্ড্রপট্টন বলা হত। কালক্রমে বরেন্দ্র নামের একজন ক্ষত্রিয় পৌন্ড্র রাজ্য জয় করে এই রাজ্যের নাম বরেন্দ্রভূমি রাখেন, এবং রাজধানী পৌন্ড্রপট্টন থেকে সরিয়ে গৌরবনগরে সংস্থাপিত করেন। যদিও বেশিরভাগ ঐতিহাসিকের মতানুসারে পুন্ড্রের আসল অবস্থান ছিল অধুনা বাংলাদেশের বগুড়া জেলার অন্তর্গত মহাস্থানগড় নগরে। কালক্রমে এই ভূমি মগধ সাম্রাজ্যের অধীনে ক্ষত্রিয়শূন্য হয়। বৌদ্ধদের প্রাধান্যের সময় পালবংশীয় রাজারা মগধরাজ্যের অধীনে এখানে রাজত্ব করতেন। সেই সময়ে পৌন্ড্রপট্টনের নাম পান্ডুয়া, গৌরবনগরের নাম গৌড়, এবং বাকি বরেন্দ্রভূমির নাম বরিন্দ হয়েছিল। মদনপাল এই বংশের শেষ রাজা।তার পত্নী মন্ত্রীর সহযোগে বিষপ্রয়োগে স্বামী-হত্যা করেছিলেন। কিন্তু সেনাপতি শূরসেন নামক বৈদ্য সেই দুষ্টা রাণী সহ মন্ত্রীকে বন্দী করে অগ্নিতে দগ্ধ করেন এবং মৃত রাজার কোন সন্তান না থাকায় নিজেই রাজা হন। তখন থেকে গৌড়ে বৈদ্যরাজ্য (সেন) স্থাপিত হল; কিন্তু বাকি বরিন্দ ভূমির উত্তর ও পূর্বপ্রান্তে তখনও পালবংশীয় কোন কোন রাজার আধিপত্য ছিল। বৈদ্যরাজগণ ক্রমে ক্রমে পালরাজ্য ধ্বংস করে সমস্ত বরেন্দ্র অধিকার করেছিলেন। ১৭৬৫ সালে পরবর্তীতে দিওয়ানী প্রাপ্ত ইষ্ট ইন্ডিয়া কোম্পানী কর্তৃক বিভাজিত হয়ে ‘রাজশাহী বিভাগ’ হলে সে সময় সমগ্র বাংলার উত্তর-পশ্চিমাঞ্চল নিয়ে গঠিত আটটি জেলা এই রাজশাহী বিভাগের অন্তর্ভুক্ত ছিল। সেগুলি হল ১। দার্জিলিং ২।জলপাইগুড়ি ৩। মালদহ ৪। দিনাজপুর ৫। রংপুর ৬। বগুড়া ৭। পাবনা এবং ৮। বৃহত্তর রাজশাহী জেলা সমূহ (রাজশাহী, নাটোর, নওগাঁ, চাঁপাইনবাবগঞ্জ)। বরেন্দ্র বিদ্রোহ History of Ancient Bengal, Ramesh Chandra Majumdar, 1971 বাঙ্গালার সামাজিক ইতিহাস, দুর্গাচন্দ্র সান্যাল, মডেল পাবলিসিং হাউস, ISBN 81-7616-067-9 Hossain, Md. Mosharraf, Mahasthan: Anecdote to History, 2006, Preface, Dibyaprakash, 38/2 ka Bangla Bazar, Dhaka, ISBN 984 483 Brochure: Mahasthan – the earliest city-site of Bangladesh, published by the Department of Archaeology, Ministry of Cultural Affairs, Government of the People’s Republic of Bangladesh, 2003 Majumdar, Dr. R.C., History of Ancient Bengal, First published 1971, Reprint 2005, p. 10, Tulshi Prakashani, Kolkata, আইএসবিএন ৮১-৮৯১১৮-০১-৩. রমেশচন্দ্র মজুমদার (১৯৪৩)। বাংলার ইতিহাস। ঢাকা: বি আর পাবলিশিং। পৃষ্ঠা ১৬–১৮, ১৩৪–১৩৫। আইএসবিএন 81-7646-237-3।  নগেন্দ্র কে আর, সিং (২০০৩)। বাংলাদেশের এনসাইক্লোপিডিয়া। আনমোল প্রকাশনা প্রাইভেট লিমিটেড। আইএসবিএন 81-261-1390-1।  বাংলাপিডিয়ায় বরেন্দ্র বঙ্গ প্রবেশদ্বার
রুডলফীয় তালিকা

রুডলফীয় তালিকা (ইংরেজি ভাষায়: Rudolphine Tables, লাতিন ভাষায়: Tabulae Rudolphinae) হলো নক্ষত্র এবং গ্রহের অবস্থানের তালিকা যা জার্মান জ্যোতির্বিদ ইয়োহানেস কেপলার ডেনীয় পর্যবেক্ষণমূলক জ্যোতির্বিদ ট্যুকো ব্রাহের উপাত্তের উপর ভিত্তি করে ১৬২৭ সালে প্রকাশ করেছিলেন। ১৬০১ সালের সেপ্টেম্বরে ট্যুকো ব্রাহে পুণ্য রোমান সম্রাট রুডলফ ২-এর কাছে যে নতুন প্রকল্পের প্রস্তাব রেখেছিলেন তার সহযোগী হিসেবে কেপলারকে একটি চাকরি জুটিয়ে দেন। এই প্রকল্পের কাজ ছিল কোপের্নিকুসোর উপাত্তের উপর ভিত্তি করে এরাসমুস রাইনহোল্ডের করা প্রুটেনীয় জ্যোতিষ্ক তালিকাকে প্রতিস্থাপন করার জন্য একটি নতুন তালিকা প্রণয়ন। ট্যুকোর উপাত্তের ভিত্তিতে কেপলার নতুন তালিকাটি প্রণয়ন করেন, রুডলফ ২-এর সম্মানে যার নাম রাখা হয় রুডলফীয় তালিকা। ট্যুকো সে সময়কার সবচেয়ে নিখুঁত জ্যোতির্বৈজ্ঞানিক পর্যবেক্ষণের দাবীদার ছিলেন। তিনি চেয়েছিলেন তার উপাত্তের ভিত্তিতে একটি নতুন তারা তালিকা হোক। কেপলার এই তালিকার তারা এবং গ্রহগুলোর অবস্থানের গণনা করেন ট্যুকোর উপাত্ত, কোপের্নিকুসের সৌরকেন্দ্রিক মতবাদ এবং নিজের গ্রহদের উপবৃত্তীয় কক্ষপথের মডেল একসাথে করে। পাশাপাশি সে সময় গণিতের লগারিদম ব্যবস্থা গড়ে ওঠার কারণে হিসাবে ভুলের পরিমাণ কমে আসে। Caspar, Kepler, pp. 111–22.
ইউট্রাকুইজম

খ্রিস্টান ধর্মে ইউট্রাকুইজম (ইংরেজি ভাষায়: Utraquism) হচ্ছে একটি অন্যতম প্রধান ডগমা, এবং হাসাইটস (চেক ধর্ম সংস্কারক ইয়ান হুস এর অনুসারীবৃন্দ, Hussites) বা ক্যালিক্সটাইনদের (Calixtines) চারটি প্রধান আর্টিকেলের একটি। ১৪১৪ সালে ইউনিভার্সিটি অফ প্রাগের দর্শনের অধ্যাপক ইয়াকোব (Jacob of Mies) এই ডগমার পত্তন ঘটিয়েছিলেন। ইয়ান হুস নিজে এর লেখক বা প্রবর্তক কোনটিই নন। হুস নিজেও প্রাগের অধ্যাপক ছিলেন এবং অক্সফোর্ডের একজন ডক্টরেট ডিগ্রিধারীর ধ্যান-ধারণা প্রাগের ব্যাচেলর পর্যায়ের ছাত্রদের শেখাচ্ছিলেন। এটি ইউট্রাকুইজমের উৎপত্তির একটি কারণ। সংক্ষেপে এই ডগমার সারকথা হচ্ছে: মুক্তি পাওয়ার জন্য সে যখন চায় তখনই রুটি এবং ওয়াইনের মাধ্যমে তার হলি কম্যুনিয়ন করার অধিকার থাকতে হবে। এতে হাসাইট নেতাকে স্বর্গীয় মনে করা হয়। এই ডগমার দাবী ছিল প্রতিটি কনগ্রিগেশনে রুটি এবং ওয়াইন দুটোর মাধ্যমেই ইউক্যারিস্ট তথা পুণ্য কম্যুনিয়নের ব্যবস্থা থাকতে হবে। Ultraquist, ক্যাথলিক এনসাইক্লোপিডিয়া
অতিনবতারা ১৬০৪

অতিনবতারা ১৬০৪ (ইংরেজি ভাষায়: Supernova 1604 বা SN 1604) একটি অতিনবতারা যা আকাশগঙ্গা ছায়াপথে সর্পধারী তারামণ্ডলে দেখা গিয়েছিল। এর অন্য নাম কেপলারের অতিনবতারা, কেপলারের নবতারা এবং এমনকি কেপলারের তারা। ২০১২ সালের ফেব্রুয়ারি পর্যন্ত গৃহীত উপাত্তের ভিত্তিতে বলা হয়েছে এটি আমাদের ছায়াপথের ভেতর ঘটা শেষ অতিনবতারা যা আমরা পর্যবেক্ষণ করতে পেরেছি। পৃথিবী থেকে মাত্র ৬ কিলোপারসেক বা ২০,০০০ আলোকবর্ষ দূরে এই বিস্ফোরণটি ঘটেছিল। বিস্ফোরণের সময় এটি খালি চোখে দেখা গিয়েছিল, আকাশের অন্য সব তারা এবং একমাত্র শুক্র গ্রহ বাদে অন্য সকল গ্রহের চেয়ে এর উজ্জ্বলতা বেশি ছিল। দিনের বেলা প্রায় ৩ সপ্তাহেরও বেশি সময় ধরে এটি আকাশে দেখা গিয়েছিল। অতিনবতারাটি প্রথম আবিষ্কার করা হয় উত্তর ইতালি থেকে ১৬০৪ সালের ৯ই অক্টোবর। কেপলার এর পর্যবেক্ষণ শুরু করেন ১৭ই অক্টোবর। এটি নিয়ে একটি আলাদা বই-ই লিখে ফেলেছিলেন তিনি যে কারণে তার নামেই এর নাম রাখা হয়েছে। এর আগে ১৫৭২ সালে ট্যুকো ব্রাহে অতিনবতারা ১৫৭২ খুব ভালভাবে পর্যবেক্ষণ করেছিলেন। সেটিও ছিল আকাশগঙ্গার ভেতরে। এরপর আমাদের ছায়াপথে এখন পর্যন্ত আর কোন অতিনবতারা দেখা যায়নি যদিও অন্যান্য ছায়াপথে অনেক অতিনবতারা বিস্ফোরণ পর্যবেক্ষণ করা হয়েছে। কেপলারের নবতারার অবশিষ্টাংশটি এখনও পর্যবেক্ষণ করা যায়, জ্যোতির্বিজ্ঞানে এখনও একে নিয়ে অনেক গবেষণা হয়। L. Colombe, Discorso, Nel quale si dimostra, che la nuova Stella apparita l'Octobre passato 1604 nel Sagittario... (Florence, n.d.). Bill Blair's Kepler's Supernova Remnant Page, মার্চ ১৬, ২০১৬ তারিখে মূল থেকে আর্কাইভ করা, সংগ্রহের তারিখ অক্টোবর ৭, ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) . প্রবেশদ্বার:  জ্যোতির্বিজ্ঞান
গোয়েন্দা সংস্থা

গোয়েন্দা সংস্থা(ইংরেজি:intelligence agency) বিভিন্ন দেশের সরকারি বিশেষায়িত সংস্থা যা আইন প্রয়োগে, জাতীয় নিরাপত্তা সংরক্ষণে, সামরিক প্রতিরোধে ও বৈদেশিক নীতি প্রনয়নের সহায়তার জন্য বিভিন্ন তথ্য সংগ্রহ, গবেষণা ও প্রয়োগ করে। সরাসরি কিংবা গোপনীয় বিভিন্ন ভাবে গোয়েন্দা সংস্থা গুলো তথ্যাদি সংগ্রহ করে থাকে।বিভিন্ন গোয়েন্দা সংস্থাকে কাজের প্রেক্ষিতে দুটো অশে ভাগ করা যায়। প্রথমত, নিরাপত্তা সংক্রান্ত কাজে নিয়োজিত গোয়েন্দা সংস্থা: যা রাষ্ট্রীয় নিরাপত্তা নিয়ে কাজ করে। দ্বিতীয়: বৈদেশিক কাজে নিযুক্ত গোয়েন্দা সংস্থা: যা বিভিন্ন দেশের অর্থনৈতিক, সামাজিক, রাজনিতকি তথ্যাদি সংগ্রহে নিযুক্ত থকে। কিছু গোয়েন্দা সংস্থা গুপ্তহত্যা, সামরিক অভ্যূথ্থানের সাথে সংশ্লিষ্ট। বই ক্রিস্টোফার অ্যান্ড্রিউ, রিচার্ড জে অলরিচ ও ওয়েসলি কে. ওয়ার্ক (সম্পাদিত) সিক্রেট ইন্টেলিজেন্স: অ্যা রিডার, লন্ডন: রুটলেডজ, ২০০৮ ওয়েব্যাক মেশিনে আর্কাইভকৃত ২ ফেব্রুয়ারি ২০১২ তারিখে এনসাইক্লোপিডিয়া অব এসপেয়নেজ, ইন্টেলিজেন্স অ্যান্ড সিকিউরিটি, ভন কে লি লেরনার ও বেরেন্ডা উইলমথ লেরনার: গেলে, ২০০৪ সাময়িকি দ্য জার্নাল অব ইন্টেলিজেন্স হিস্টোরি বিশ্ব গোয়েন্দা র‌্যাকিং ওয়েব্যাক মেশিনে আর্কাইভকৃত ১৭ মার্চ ২০১২ তারিখে ইন্টেলিজেন্স নিউজ
আলী বিন হুসাইন

আলি বিন হুসাইন (১৮৭৯-১৯৩৫) ছিলেন তৎকালীন হেজাজের বাদশাহ যা বর্তমানে সৌদি আরবের অন্তর্গত। ১৯২৪ সালের অক্টোবর থেকে ১৯২৫ সালের ডিসেম্বর পর্যন্ত মক্কার প্রশাসক ছিলেন। তিনি ছিলেন হেজাজের প্রথম আধুনিক বাদশাহ হুসাইন বিন আলির জ্যেষ্ঠ সন্তান এবং সম্ভ্রান্ত আল-হাশিম পরিবারের সদস্য। তার পিতার মৃত্যুর পর রাজত্বের সাথে তিনি খলিফার উপাধি লাভ করেন। আলী বিন হুসাইন মক্কায় জন্মগ্রহণ করেন এবং ইস্তাম্বুলের ঘালাতা সেরাই কলেজে(গালাতাসারাই হাই স্কুল) শিক্ষালাভ করেন। তার পিতা হুসাইন বিন আলি ১৯০৮ সালে উসমানীয় সম্রাটের দ্বারা মক্কার প্রশাসক হিসেবে নিয়োগপ্রাপ্ত হন। তরুণ তুর্কিদের সাথে তার সম্পর্ক ধীরে ধীরে কঠিন হয়ে পড়ে এবং ১৯১৬ সালে তিনি তুর্কীদের বিরুদ্ধে সংগঠিত আরব বিদ্রোহের অন্যতম নেতায় পরিণত হন। বিদ্রোহ সফল হওয়ার পর তিনি ব্রিটিশদের সমর্থনে হেজাজের বাদশাহ হন। তার ভাই আবদুল্লাহ ও ফয়সালকে যথাক্রমে জর্ডান ও ইরাকের বাদশাহ বানানো হয়। আলী আরবে তার পিতার উত্তরাধিকারী হিসেবে থেকে যান। বাদশাহ হুসাইন রিয়াদের আল সৌদ বংশীয়দের সাথে সংঘর্ষে জড়িয়ে পড়েন। সৌদের সাথে লড়াইয়ে পরাজয়ের পর বাদশাহ হুসাইন ১৯২৪ সালের ৩ অক্টোবর তার সব ধর্মনিরপেক্ষ পদবী তার সন্তান আলীকে প্রদান করেন। ইতিপূর্বে হুসাইন সেই বছরের মার্চে খলিফা উপাধি ধারণ করেন। একই বছরের ডিসেম্বরে সৌদি বাহিনী চূড়ান্তভাবে হেজাজ দখল করে নেয় এবং হেজাজকে সৌদি রাজতন্ত্রের সাথে একীভূত করে। আলী এবং তার পরিবার ইরাকে পালিয়ে যান। আলী বিন হুসাইন ১৯৩৫ সালে ইরাকের বাগদাদে মৃত্যুবরণ করেন। তার চার কন্যা ও এক পুত্র ছিল। ১৯০৬ সালে আলি মক্কার প্রশাসক আমির আবদুল্লাহ বিন মুহাম্মদ পাশার কন্যা নাফিসা খানমকে বিয়ে করেন। তাদের এক পুত্র ও চার কন্যা ছিল। প্রিন্সেস খাদিজা আবদিয়া -জন্ম১৯০৭ মৃত্যু ১৪ জুলাই, ১৯৫৮ প্রিন্সেস আলিয়া -জন্ম ১৯১১ মৃত্যু ২১ ডিসেম্বর, ১৯৫০ ক্রাউন প্রিন্স আবদুল্লাহ -জন্ম ১৪ নভেম্বর, ১৯১৩ মৃত্যু ১৪ জুলাই ১৯৫৮ প্রিন্সেস বাদিয়া -জন্ম জুন ১৯২০ প্রিন্সেস জালিলা -জন্ম ১৯২৩ মৃত্যু ২৮ ডিসেম্বর, ১৯৫৫ সৌদি আরব আরব বিদ্রোহ হেজাজ রাজতন্ত্র IRAQ – Resurgence In The Shiite World – Part 8 – Jordan & The Hashemite Factors APS Diplomat Redrawing the Islamic Map, Februari 14, 2005
পানিপথের যুদ্ধ

ইন্ডিয়ার হরিয়ানা প্রদেশের পানিপথ নামক স্থানে তিনটি বিখ্যাত যুদ্ধ সংগঠিত হয়েছিল যে যুদ্ধগুলি ইতিহাসে পানিপথের যুদ্ধ নামে পরিচিত। এই শহরটি ' উইভিং সিটি অফ ইণ্ডিয়া ' নামে পরিচিত। পানিপথের প্রথম যুদ্ধ (১৫২৬) হয়েছিল মুঘল সম্রাট বাবর ও দিল্লির পরাক্রমশালী সুলতান ইব্রাহিম লোদীর সঙ্গে। ফলাফল মুঘল বিজয়। উল্লেখ থাকে যে এই যুদ্ধে বাবর প্রথম ভারতে কামানের ব্যবহার করেন যে কারণে বাবর ইব্রাহিম লোদীর লক্ষাধিক সৈন্যের বিরুদ্ধে লড়াই করেও জয়লাভ করেন। আর এই যুদ্ধে বাবর রুমি কৌশল প্রয়োগ করে যুদ্ধ জয়কে আরও সহজসাধ্য ক'রে তুলেছিলেন।তাঁর আসল নাম জহিরউদ্দিন মুহাম্মদ।তবে তিনি((খইর ই বাবুর)) ৰা 'সিংহ' নামেই সমধিক পরিচিতি। তিনি মাত্র ১১ বছর বয়সে মধ্য এশিয়ার সমরখন্দের সিংহাসনে আরোহন করেন এবং অল্প বয়সেই দু'বার সিংহাসন হারান। তারপর তিনি নিজ দেশ ছেড়ে আফগানিস্তানের সিংহাসন অধিকার করেন এবং পরে ভারতের ইব্রাহিম লোদিকে পরাজিত করে দিল্লি অধিকার করেন। মেবারের রাজা সংগ্রাম সিংহকে তিনি পরাজিত করেন। এভাবে এক বিশাল সাম্রাজ্য প্রতিষ্ঠা করেন। পানিপথের দ্বিতীয় যুদ্ধ (১৫৫৬) হয়েছিল মুঘল সম্রাট আকবরের সঙ্গে সম্রাট হেম চন্দ্র বিক্রমাদিত্যর (হেমু) সঙ্গে। ফলাফল মুঘল বিজয়। পানিপথের তৃতীয় যুদ্ধ (১৭৬১) হয়েছিল দুররানি সাম্রাজ্য ও মারাঠা সাম্রাজ্য দ্বয়ের মধ্যে- ফলাফল দুররানি সাম্রাজ্য বিজয়। এই বিজয়ের ফলে দুররানি সম্রাজ্য পরবর্তী সময়ে ব্যাপক প্রভাব বিস্তার করেছিল। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গণিতের লুকাসীয় অধ্যাপক

লুকাসিয়ান প্রফেসর অব ম্যাথমেটিক্স হলো কেমব্রিজ বিশ্ববিদ্যালয় এর গণিতের একটি অধ্যাপকের পদ। এটি সারা বিশ্বের অনতম সম্মানজনক শিক্ষাপ্রতিষ্ঠানের পদ। ১৬৬৩ সালে হেনরি লুকাস এই পদটি প্রবর্তন করেন। হেনরী লুকাস তার উইলে কেমব্রিজ বিশ্ববিদ্যালয়কে প্রায় ৪০০০ বই দান করে যান। "সংরক্ষণাগারভুক্ত অনুলিপি"। ১ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১২।
ঊষা

ঊষা তারাটি ([النطاق an-niṭāq] ত্রুটি: {{Lang-xx}}: text has italic markup (সাহায্য)) বা "জিটা ওরি" (ζ Ori) নামে পরিচিত। কালপুরুষ বা ওরিয়ন নক্ষত্রমণ্ডলে জিটা ক্রমাঙ্কিত এই তারাটি প্রায় ৮০০ আলোকবর্ষ দূরে 'ট্রিপল স্টার' হিসেবে অবস্থিত, যাদের খালি চোখে আলাদা করা সম্ভব নয়। এই তারাটি আরো দুটি দৃশ্যতঃ পৃথক তারা অনিরুদ্ধ এবং চিত্রলেখ (Mintaka)-এর সমন্বয়ে কালপুরুষের কোমরবন্ধ (Orion's Belt) গঠন করে। কাছাকাছি এক সরলরেখা বরাবর পাশাপাশি এই তিনটি তারা থাকায় কালপুরুষের কোমরবন্ধ দ্বারা কালপুরুষকে খুঁজে পাওয়া সহজ। কোমরবন্ধের ঝুলে থাকা দিকটির বাহিরের তারাটিই হল ঊষা। ঊষা নিজে আবার আমাদের দৃশ্যপথে প্রায় সমরৈখিক (তাই দৃশ্যতঃ অপৃথক্য) তিনটি তারার সমন্বয় (ট্রিপল স্টার) যাদের মধ্যে প্রধান তারাটি একটি গরম নীল অতিদানব তারা যার পরম প্রভার মান -৫.২৫ এবং "ও শ্রেণীর" অর্থাৎ প্রকৃত উজ্জ্ব্লতার হিসাবে উজ্জ্বলতম তারাদের মধ্যে আপাতভাবে উজ্জ্বলতম যখন দৃশ্যমান প্রভা +২.০৪। তবে অবশ্য পৃথবীর নিকটে থাকার জন্য লুব্ধক ইত্যাদি অনেক তারা প্রকৃত প্রভায় অনেক কম উজ্জ্বল (+১.৪২) হয়েও আপাত প্রভায় ঊষার থেকে উজ্জ্বলতর (লুব্ধকের দৃশ্যমান প্রভা -১.৪৬)। ঊষা তারাটি অতি প্রাচীন কাল থেকেই সুপরিচিত এবং এই তারাটি কালপুরুষের কোমরবন্ধে থাকায় এর ব্যাপক সাংস্কৃতিক তাত্পর্য হয়েছে। ১৮১৯ সালে একজন অপেশাদার জার্মান জ্যোতির্বিজ্ঞানী জর্জ কে. কোনস্কি সর্বপ্রথম এই তারাটিকে দ্বৈত তারা (double star) হিসেবে উল্লেখ করেন। অতি সম্প্রতি ১৯৯৮ সালে লয়েল মানমন্দিরের একটি দল প্রধান উজ্জ্ব্লল তারাটি খুঁজে পায় যেটা সূক্ষ্ণ বর্ণালীর পরিমাপের যন্ত্রের সাহায্যে ১৯৭০ দশকে ধারণা করা হয়েছিল। প্রাথমিকভাবে ধারণা করা হয়েছিল যে, এই তারাটি ১৫০০ আলোকবর্ষ দূরে অবস্থিত কিন্তু হিপ্পারকস নামক কৃত্রিম উপগ্রহের সাহায্যে সঠিক দূরত্ব মাপা সম্ভব হয় যার মান ৭০০ আলোকবর্ষ। ঊষাজগৎ তিনটি তারার সমন্বয়ে গঠিত এবং কালপুরুষ কোমরবন্ধের পূর্বদিকে সৌরজগৎ হতে প্রায় ৮০০ আলোকবর্ষ দূরে অবস্থিত। প্রধান তারাটি যা Alnitak A নামে পরিচিত, আসলে দুটি তারার সমন্বয়ে গঠিত। একটি হল Alnitak Aa (একটি নীল অতিদানব তারা, প্রকৃত প্রভা -৫.২৫ এবং আপাত প্রভা ২.০) অপরটি হল Alnitak Ab (একটি নীল বামন তারা, প্রকৃত প্রভা -৩.০ এবং আপাত প্রভা ৪.০, ১৯৯৮ সালে আবিষ্কৃত)। Alnitak Aa সূর্যের ভরের ২৮ গুণ এবং ব্যাসের ২০ গুণ বড়। Alnitak B একটি 'টাইপ বি' তারা এবং প্রতি ১,৫০০ বছরে Alnitak Aa-এর কক্ষপথে একবার প্রদক্ষিণ করে। চতূর্থ একটি তারা Alnitak C এর ধারণা করা হয়েছিল কিন্তু তা Aa-Ab-B গোষ্ঠীর বলে প্রমাণ করা সম্ভব হয়নি। Richard Hinckley Allen, Star-names and their meanings (1936), p. 314-15. Hummel CA, White NM, Elias NM II, Hajian AR, Nordgren TE (২০০০)। "ζ Orionis A Is a Double Star"। The Astrophysical Journal। 540 (2): L91–L93। ডিওআই:10.1086/312882। বিবকোড:2000ApJ...540L..91H। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Remie H, Lamers HJGLM (১৯৮২)। "Effective temperatures, and radii of luminous O and B stars - A test for the accuracy of the model atmospheres"। Astronomy and Astrophysics। 105 (1): 85–97। বিবকোড:1982A&A...105...85R। সংগ্রহের তারিখ ২০০৭-১২-১৩।  "Alnitak 3"। SolStation। সংগ্রহের তারিখ ২০০৫-১২-১৫।  Image of Alnitak from APOD
কেপলার অনুমিতি

১৬১১ সালে জার্মান জ্যোতির্বিদ ও গণিতবিদ ইয়োহানেস কেপলার প্রস্তাব করেছিলেন যে, বদ্ধ সজ্জা (close packing) সম্ভাব্য সবচেয়ে নিবিড় গোলক সজ্জা (sphere packing), তার নাম অনুসারে এই গাণিতিক অনুমানটির নাম রাখা হয়েছে কেপলার অনুমিতি (ইংরেজি ভাষায়: Kepler conjecture)। উল্লেখ্য বদ্ধ সজ্জা ঘনকীয় (cubic) বা ষড়ভুজীয় (hexagonal) দুই ধরনেরই হতে পারে যাদের সর্বোচ্চ ঘনত্ব π / ( 3 2 ) {\displaystyle \pi /(3{\sqrt {2}})} বা ৭৪% এর একটু বেশি। ১৯৯৮ সালে মার্কিন গণিতবিদ টমাস ক্যালিস্টার হেইলস কেপলার অনুমিতি প্রমাণ করতে পেরেছেন বলে দাবী করেন। তার প্রমাণটি বেশ দীর্ঘ ছিল, তিনি Fejes Tóth কর্তৃক ১৯৫৩ সালে প্রস্তাবিত একটি পদ্ধতি অনুসরণ করে কম্পিউটার সিম্যুলেশনের মাধ্যমে অনেক ধরনের বিন্যাস নিয়ে পরীক্ষা চালিয়ে দেখার চেষ্টা করেন সকল ক্ষেত্রে অনুমিতিটি সঠিক কিনা। তার সিম্যুলেশনের কারণে বর্তমানে কেপলার অনুমিতিকে ৯৯% সঠিক বলা যায় এবং এটিকে একটি তত্ত্ব হিসেবে প্রহণ করার সময় প্রায় এসে গেছে। Kepler Conjecture, Wolfram Mathworld Thomas Callister Hales, "A proof of the Kepler conjecture", Annals of Mathematics, Pages 1063-1185 from Volume 162 (2005), Issue 3
রামসাগর জাতীয় উদ্যান

রামসাগর জাতীয় উদ্যান বাংলাদেশের দিনাজপুর জেলার আউলিয়াপুর ইউনিয়নর তাজপুর গ্রামে অবস্থিত একটি জাতীয় উদ্যান। এটি দিনাজপুর সদর থেকে ৮ কিলোমিটার দূরে রামসাগর দিঘিকে ঘিরে অবস্থিত। ১৯৬০ সালে রামসাগর বাংলাদেশের বন বিভাগের তত্ত্বাবধানে আনা হয়। ১৯৯৫-৯৬ সালে রামসাগরকে আধুনিক পর্যটনকেন্দ্র হিসেবে গড়ে তোলা হয় এবং ২০০১ খ্রিষ্টাব্দের ৩০ এপ্রিল একে জাতীয় উদ্যান হিসেবে প্রতিষ্ঠা করা হয়। রামসাগর উদ্যানের প্রধান আকর্ষণ হলো বিশাল রামসাগর দিঘি। তটভূমিসহ রামসাগরের আয়তন ৪,৩৭,৪৯২ মিটার, দৈর্ঘ্য ১,০৩১ মিটার ও প্রস্থ ৩৬৪ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। দিনাজপুরের বিখ্যাত রাজা রামনাথ (রাজত্বকাল: ১৭২২-১৭৬০ খ্রিষ্টাব্দ) পলাশীর যুদ্ধের আগে (১৭৫০-১৭৫৫ খ্রিষ্টাব্দের মধ্যে) এই রামসাগর দিঘি খনন করেছিলেন। তারই নামানুসারে এর নামকরণ করা হয় রামসাগর। দিঘিটি খনন করতে তৎকালীন প্রায় ৩০,০০০ টাকা এবং ১৫,০০,০০০ শ্রমিকের প্রয়োজন হয়েছিল। এই জাতীয় উদ্যানে রয়েছে ৭টি পিকনিক কর্নার। সেখানে আছে ২টি টয়লেট, ১টি ক্যাফেটেরিয়া, আছে শিশুপার্ক। এছাড়া সেখানে আছে কিছু হরিণ। অজগর সাপ আছে দু-তিনটি, বানর আছে কয়েকটি, মুখপোড়া হনুমান আছে একটি, ময়ূর আছে একটি। এই উদ্যানে প্রবেশের জন্য রয়েছে টিকিটের ব্যবস্থা।টিকিটের মূল্য ২০ টাকা। এছাড়াও আছে ব্যক্তিগত উদ্যোগে ২০১০ খ্রিষ্টাব্দের ১০ অক্টোবর (১০-১০-'১০) গড়ে তোলা রামসাগর গ্রন্থাগার নামে ৮ শতাধিক বইয়ের সংগ্রহ নিয়ে একটি অনুমোদনহীন পাঠাগার। স্থানীয় প্রশাসন ও আইন-শৃঙ্খলা বাহিনীর অলক্ষে এই উদ্যানটি সন্ত্রাসী এবং মাদকসেবীদের অনৈতিক ও অসামাজিক কার্যকলাপ ও মাদকব্যবসায়ের স্থান হয়ে উঠেছে বলে অভিযোগ রয়েছে। কখনও কখনও তারা পর্যটকদেরও হয়রানিও করে থাকে। এছাড়া পিকনিক কর্নারগুলোও অযত্ন অবহেলায় ভঙ্গুর, অরক্ষিত এবং প্রায় ব্যবহার-অযোগ্য। উইকিমিডিয়া কমন্সে রামসাগর জাতীয় উদ্যান সংক্রান্ত মিডিয়া রয়েছে। উইকিভ্রমণে রামসাগর জাতীয় উদ্যান সম্পর্কিত ভ্রমণ নির্দেশিকা রয়েছে। রামসাগর, দিনাজপুর জেলা তথ্য বাতায়ন-এ রামসাগর জাতীয় উদ্যান পরিচিতি।
অনিরুদ্ধ তারা

অনিরুদ্ধ (Epsilon Orionis, ε Ori, ε Orionis) কালপুরুষ নক্ষত্রমন্ডলের একটি বড়ো নীল দানব তারা। এটি পৃথিবীর আকাশে ৩০তম উজ্জ্ব্ল তারা এবং এটি একটি নীল-সাদা দানব তারা। অনিরুদ্ধ, ঊষা এবং চিত্রলেখ, এই তিনটি তারা মিলে কালপুরুষ শিকারীর কোমর বন্ধনী গঠন করে যা অন্যান্য অনেক নামেও পরিচিত। অনিরুদ্ধ কোমর বন্ধনীর মধ্যবর্তী তারা। ১৯৪৩ সাল থেকে এই তারার বর্ণালিকে তুলনা করে অন্যান্য তারাগুলোকে শ্রেণীকরন করা হয়। এটি দিক নির্দেশক তারাগুলোর মধ্যে অন্যতম। ১৫ ডিসেম্বর মধ্যরাতে এই তারাটি আকাশের সর্বোচ্চ বিন্দুতে থাকে। অনিরুদ্ধ তারার অতি সাধারণ বর্ণালির কারণে এটি নক্ষত্রমণ্ডল বিদ্যায় ব্যবহৃত হয়। আগামী দশলক্ষ বছর পর এটি একটি লাল অতিদানব তারায় পরিনত হবে এবং অতিনবতারা হিসেবে বিস্ফোরিত হবে। এটি NGC 1990 বলয় দ্বারা পরিবেষ্টিত হয়ে আছে যা এই তারাটিকে আরো উজ্জ্ব্ল করে প্রতিফলিত নীহারিকায় পরিনত করবে। এর নাক্ষত্রিক বায়ুর গতিবেগ ২০০০ কিমি/সে পর্যন্ত পৌঁছায় যার কারণে এটি সূর্যের তুলনায় ২০০ লক্ষ গুণ দ্রুত ভর হারাচ্ছে। Garrison, R. F. (১৯৯৩), "Anchor Points for the MK System of Spectral Classification", Bulletin of the American Astronomical Society, 25: 1319, বিবকোড:1993AAS...183.1710G, ২০১৯-০৬-২৫ তারিখে মূল থেকে আর্কাইভ করা, সংগ্রহের তারিখ ২০১২-০২-০৪  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Crowther, P. A.; Lennon, D. J.; Walborn, N. R. (২০০৬), "Physical parameters and wind properties of galactic early B supergiants", Astronomy and Astrophysics, 446 (1): 279–293, arXiv:astro-ph/0509436 , ডিওআই:10.1051/0004-6361:20053685, বিবকোড:2006A&A...446..279C  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Image of Alnilam from APOD